wickkiey/tamil-wikipedia-chunked huggingface dataset:
# சீமோர் நர்ஸ்

## ஆரம்பகால வாழ்க்கை மற்றும் தொழில்

நர்ஸ் 10 நவம்பர் 1933 அன்று பார்படோஸின் செயிண்ட் மைக்கேலில் பிறந்தார். ஒரு வறுமையான பின்னணியினைக் கொண்டவரான இவர், ஒரு தச்சரின் மகன் ஆவார். இவருக்கு ஒரு சகோதரன் மற்றும் இரண்டு சகோதரிகள் உள்ளனர். இவர் குடும்பத்தில் இளைய மகன் ஆவார். அவரது அண்ணன் சின்க்ளேர் ஒரு நேர்ச் சுழல் பந்து வீச்சாளர் ஆவார். துவக்கத்தில் துடுப்பாட்டப் போட்டிகளில் ஆர்வத்தைக் காட்டினார், ஆனால் விளையாட்டைத் தொடரவில்லை. நர்ஸ் செயின்ட் ஸ்டீபன்ஸ் பாய்ஸ் பள்ளியில் பள்ளிக்குச் சென்றார், அங்கு அவர் கால்பந்து மற்றும் துடுப்பாட்டப் ஆகிய இரண்டிலும் சிறந்து விளங்கினார். காலில் ஏற்பட்ட கடுமையான காயத்தினால் இவர் காலப்ந்து விளையாட்டில் இருந்து ஓய்வு பெற்றார். 16 ஆம் வயதில் இவர் பள்ளியில் இருந்து விலகினார். ஆனால் தனது முடிவிற்காக பின்னர் வருந்தினார்.  
வறுமையான பின்னணியில் இருந்து வந்த நர்ஸ் இவர் பார்படோசு துடுப்பாட்ட அணிக்காக தனது உள்ளூர் துடுப்பாட்ட வாழ்க்கையினைத் துவங்கினார். பின்னர் இவர் பே ஸ்ட்ரீட் பாய்ஸ் சங்கத்தில் விளையாடினார்.இங்கு முன்னாள் வீரர்களான கார்பீல்ட் சோபர்ஸ் மற்றும் ஹன்ட் ஆகியோர் இந்தச் சங்கத்தில் விளையாடியுள்ளனர். இங்கு சிறப்பாக தனது திறமையினை வெளிப்படுத்திய இவர் , பின்னர் எம்பயர் துடுப்பாட்ட சங்கத்தில் விளையாடினார்.எவர்டன் வீக்ஸை அவர் அங்கு சந்தித்தார்.  
ஜூலை 1958 இல் ஜமைக்காவின் கிங்ஸ்டனில் உள்ள மெல்போர்ன் ஓவலில் ஜமைக்காவிற்கு எதிராக தனது முதல் தரத் துடுப்பாட்டப் போட்டியில் அறிமுகமான நர்ஸ் தனது 25 வயது வரை பார்படோஸிற்காக விளையாடவில்லை. முதல் ஆட்டப் பகுதியில் நர்ஸ் 21 ஓட்டங்கள் எடுத்தார். அதைத் தொடர்ந்து இரண்டாவது ஆட்டப் பகுதியில் 35 ஓட்டங்கள் எடுத்தார். இதன்மூலம் அதிக ஓட்டங்கள் எடுத்த வீரர்கள் வரிசையில் இவர் முதலிடம் பெற்றார்.அந்தப் போட்டியில் பார்படோசு துடுப்பாட்ட அணி 6 ஓட்டங்கள் வித்தியாசத்தில் தோல்வி அடைந்தது. அந்த மாத இறுதியில் சபினா பார்க் அரங்கத்தில் நடந்த ஜமைக்காவுக்கு எதிரான இரண்டாவது போட்டியில், நர்ஸ் தனது முதல், முதல் தரத் துடுப்பாட்டப் போட்டி நூறு ஓட்டகங்களை அடித்தார். அந்தப் போட்டியில் இவர் இறுதிவரை ஆட்டமிழக்காமல் 128 ஓட்டங்கள் எடுத்தார். அடுத்த ஆண்டில் இங்கிலாந்துத் துடுப்பாட்ட அணிக்கு எதிரான சுற்றுப்பயணத்தில் இங்கிலாந்துத் துடுப்பாட்ட அணிக்கு எதிராக நர்ஸ் 213 ஓட்டங்கள் எடுத்தார். கேரி சோபர்ஸுடன் இணைந்து 306 ஓட்டங்கள் எடுத்தார்.
# திபேரியசு

## இதனையும் காண்க

- அகஸ்ட்டஸ்
- கலிகூலா
- குளோடியசு
- நீரோ
# பண்டார்கர் ஓரியண்டல் ஆய்வு நிறுவனம்

**பண்டார்கர் ஓரியண்டல் ஆய்வு நிறுவனம் (Bhandarkar Oriental Research Institute)** இந்தியாவில் மகாராஷ்டிரா மாநிலத்தில் புனேயில் அமைந்துள்ள ஓர் ஆய்வு மையம் ஆகும்.. இந்த மையம் ஜூலை 6, 1917 ஆம் நாளன்று நிறுவப்பட்டது. இதற்குஇந்தியாவில் இந்திவியலின் ( ஓரியண்டலிசம் ) நிறுவனர் என்று நீண்ட காலமாக கருதப்பட்டு வருகின்ற ராமகிருஷ்ண கோபால் பண்டர்கர் (1837-1925) பெயர் சூட்டப்பட்டது. இந்த நிறுவனம் பழைய சமஸ்கிருதம் மற்றும் பிரகிருத கையெழுத்துப் பிரதிகளின் தொகுப்பிற்கு நன்கு அறியப்பட்டதாகும்.
# பண்டார்கர் ஓரியண்டல் ஆய்வு நிறுவனம்

## நிறுவனம்

இந்த நிறுவனம் 1860 ஆம் ஆண்டின் சட்டம் XXI இன் கீழ் பதிவுசெய்யப்பட்ட ஒரு பொது டிரஸ்ட் என்ற அமைப்பு ஆகும். ஆரம்பத்தில், இந்த நிறுவனம் பம்பாய் அரசிடமிருந்து ஆண்டு தோறும் 3000 ரூபாய் மானியமாகப் பெற்று வந்தது. தற்போது, மகாராஷ்டிரா அரசின் வருடாந்திர மானியத்தைக் கொண்டு இது ஓரளவு இயங்கி வருகிறது. குறிப்பிட்ட சில ஆய்வுத் திட்டங்களுக்காக இந்திய அரசு மற்றும் பல்கலைக்கழக மானிய ஆணையத்திடமிருந்தும் இந்த நிறுவனம் மானியங்களைப் பெற்று வருகிறது.  
பண்டார்கர் ஓரியண்டல் ஆய்வு நிறுவனம் தெற்காசியாவின் மிகப் பெரிய அரிய நூல்கள் மற்றும் கையெழுத்துப் பிரதிகளின் தொகுப்புகளைக் கொண்டு அமைந்துள்ளது. இதில் 125,000 க்கும் மேற்பட்ட புத்தகங்கள் மற்றும் 29,510 கையெழுத்துப் பிரதிகள் உள்ளன. இந்த நிறுவனம் ஆண்டுக்கு நான்கு முறை *பண்டர்கர் ஓரியண்டல் ஆய்வு நிறுவனத்தின் அன்னல்ஸ்* என்ற பருவ இதழினை வெளியிட்டு வருகிறது. இந்திய அரசின் பண்பாட்டு அமைச்சின் திட்டமான இந்தியச் சுவடிகள் இயக்கத்தின் ஆதரவில் கையெழுத்துப் பிரதி வள மற்றும் பாதுகாப்பு மையத்தையும் இயக்கி வருகிறது.2007 ஆம் ஆண்டில், நிறுவனத்தில் பாதுகாக்கப்பட்ட ரிக் வேத கையெழுத்துப் பிரதிகள் யுனெஸ்கோவின் உலக பதிவேட்டில் சேர்க்கப்பட்டன .
# பண்டார்கர் ஓரியண்டல் ஆய்வு நிறுவனம்

## கையெழுத்துப் பிரதிகள் சேகரிப்பு

பம்பாய் அரசு, 1866 ஆம் ஆண்டில், ஒரு இந்திய கையெழுத்துப் பிரதி சேகரிப்பு திட்டத்தைத் தொடங்கியது. மிகப் பிரபலமான அறிஞர்களான ஜியார்ஜ் பஹ்லர், எஃப் கீல்கான், பீட்டர் பீட்டர்சன், ராம்கிருஷ்ண கோபால் பண்டார்கர், எஸ். ஆர். பண்டார்கர், கதாவதே மற்றும் காதே ஆகியோர் இந்த திட்டத்தின் கீழ் 17,000 க்கும் மேற்பட்ட முக்கியமான கையெழுத்துப் பிரதிகளைச் சேகரித்தனர். இவ்வாறாகச் சேகரிக்கப்பட்ட. இந்தத் தொகுப்பு முதலில் பம்பாயில் உள்ள எல்பின்ஸ்டன் கல்லூரியில் ஒரு வைப்பாக பாதுகாத்து வைக்கப்பட்டது. பின்னர் அது மேலும் சிறந்த பாதுகாக்கும் நோக்கில் டெக்கான் கல்லூரிக்கு (புனே)விற்கு இட மாற்றம் செய்யப்பட்டது. 1917 ஆம் ஆண்டில் பண்டார்கர் ஓரியண்டல் ஆய்வு நிறுவனம் நிறுவப்பட்ட பின்னர், இந்நிறுவனத்தின் நிறுவனர்கள் இன்னும் சிறந்த பாதுகாப்பு மற்றும் ஆய்வுகளை வழங்க முன்மொழிந்தனர். எனவே, அப்போதைய பம்பாய் பிரசிடென்சியின் ஆளுநரும், போரியின் முதல் தலைவருமான லார்ட் வில்லிங்டன், மதிப்புமிக்க அரசாங்க கையெழுத்துப் பிரதிகளை 1918 ஏப்ரல் 1 ஆம் நாளன்று போரிக்கு மாற்றினார். முதல் காப்பாட்சியாளரான பி.கே. கோட் இந்த தொகுப்புகளின் எண்ணிக்கையை அதிகரிக்க பல முயற்சிகளை மேற்கொண்டார். தற்போது, இந்த நிறுவனத்தில் 29,000 கையெழுத்துப் பிரதிகள் உள்ளன.  
சேகரிப்பின் மிகப்பெரிய பகுதியாகக் (17,877 கையெழுத்துப் பிரதிகள்) " கருதப்படுவது அரசு கையெழுத்துப் பிரதி நூலகத்தின்" ஒரு பகுதியாகும். அதே சமயம் 11,633 கையெழுத்துப் பிரதிகளின் கூடுதல் தொகுப்பும் இங்கு உள்ளன. உள்ளது. அவற்றுள் மிகவும் அரிய கையெழுத்துப்பிரதியாகக் கருதப்படுவது 1320 ஆம் ஆண்டைச் சேர்ந்த சிகித்சாசரசங்கரகா கையெழுத்துப் பிரதியும் 906 ஆம் ஆண்டைச் சேர்ந்த உபமிதிபவபிரபஞ்சகதா கையெழுத்துப் பிரதியும் ஆகும்.
# பிரதான் மந்திரி கிசான் சம்மான் நிதி

**பிரதான் மந்திரி கிசான் சம்மான் நிதி** (*Pradhan Mantri Kisan Samman Nidhi*) என்பது இந்திய அரசாங்கத்தின் ஒரு திட்டமாகும். இதில் அனைத்து சிறு மற்றும் குறு விவசாயிகளுக்கும் குறைந்தபட்ச வருமான ஆதரவாக ஆண்டுக்கு, நிதி உதவி அளிக்கப்படும். இந்த திட்டத்தை 2019 பிப்ரவரி முதல் நாள் இந்தியாவின் இடைக்கால இடைக்கால நிதியறிக்கையின் போது பியுஷ் கோயல் அறிவித்தார். இந்த திட்டத்திற்கு ஆண்டுக்கு, செலவாகும். இத்திட்டம் திசம்பர் 2018 முதல் நடைமுறைக்கு வந்தது. தகுதிவாய்ந்த ஒவ்வொரு விவசாயிக்கும் ஆண்டுக்கு, 6,000 மூன்று தவணைகளில் நேரடியாக அவர்களின் வங்கிக் கணக்குகளில் செலுத்தப்படும்.
# பிரதான் மந்திரி கிசான் சம்மான் நிதி

## வரலாறு

இந்த திட்டத்தை முதன் முதலில் தெலங்காணா அரசு ரைத்து பந்து என்ற பெயரில் செயல்படுத்தியது, அங்கு ஒரு குறிப்பிட்ட தொகை தகுதியான விவசாயிகளுக்கு நேரடியாக வழங்கப்படுகிறது. இத்திட்டம் வெற்றிகரமாக செயல்படுத்தப்பட்டதற்காக உலக வங்கி உட்பட பல்வேறு அமைப்புகளிடமிருந்து பாராட்டுக்களைப் பெற்றது. வேளாண் கடன் தள்ளுபடியை விட இந்த திட்டத்தில் செலவிடுவது சிறந்தது என்று பல பொருளாதார வல்லுநர்கள் தெரிவித்தனர். இந்த திட்டத்தின் நேர்மறை விளைவுகளைக் கண்டு, இந்திய அரசு இதை நாடு முழுமைக்குமான திட்டமாக செயல்படுத்த விரும்பியது 2019 பிப்ரவரி 1, அன்று இந்தியாவின் இடைக்கால நிதியறிக்கையின் போது பியூஷ் கோயாலால் இத்திட்டம் அறிவிக்கப்பட்டது.  
2019 பெப்ரவரி 24 அன்று நரேந்திர மோதி உத்தரபிரதேசத்தின் கோரக்பூரில் முதல் தவணை தொகையாக ₹ 2,000 தலா ஒரு கோடி விவசாயிகளின் வங்கிக்கணக்குகளில் செலுத்தியதன் மூலம் இந்த திட்டத்தை தொடங்கிவைத்தார்.  
இத்திட்டத்தின் கீழ் சேர விவசாயிகள் பொது சேவை மையங்களை அணுக வேண்டும். தங்களுடைய நில உடைமை ஆவணங்களான, கணினி பட்டா, அல்லது சிட்டா, வங்கிக்கணக்குப் புத்தக நகல், ஆதார் அட்டையின் நகல், குடும்ப அட்டை நகல் ஆகிய ஆவணங்களோடு தொலைபேசி எண்ணையும் கொண்டு செல்லவேண்டும்.
# பிரதான் மந்திரி கிசான் சம்மான் நிதி

## புள்ளிவிவரம்

PM-KISAN இன் கீழ் 18வது தவணையின் போது (ஆகஸ்ட் 2024-நவம்பர் 2024) பயனடைந்த பயனாளிகளின் எண்ணிக்கை.  
| 1 | அந்தமான் நிக்கோபர் தீவுகள் | 12,832 |  |
| --- | --- | --- | --- |
| 3 | அசாம் | 18,87,562 |  |
| 2 | ஆந்திரப்பிரதேசம் | 41,22,499 |  |
| 4 | பீகார் | 75,81,009 |  |
| 5 | சண்டீகர் | - |  |
| 6 | சத்தீசுகர் | 25,07,735 |  |
| 7 | புதுதில்லி | 10,829 |  |
| 8 | கோவா | 6,333 |  |
| 9 | குசராத் | 49,12,366 |  |
| 10 | அரியானா | 15,99,844 |  |
| 11 | இமாச்சல் பிரதேசம் | 8,17,537 |  |
| 12 | சம்மு காசுமீர் | 8,58,630 |  |
| 13 | சார்கண்டு | 19,97,366 |  |
| 14 | கருநாடகம் | 43,48,125 |  |
| 15 | கேரளா | 28,15,211 |  |
| 16 | இலடாக் | 18,207 |  |
| 17 | இலட்சத்தீவுகள் | 2,198 |  |
| 18 | மத்தியப்பிரதேசம் | 81,37,378 |  |
| 19 | மகாராட்டிரம் | 91,43,515 |  |
| 20 | மணிப்பூர் | 85,932 |  |
| 21 | மேகலயா | 1,50,413 |  |
| 22 | மிசோரம் | 1,10,960 |  |
| 23 | நாகலாந்து | 1,71,920 |  |
| 24 | ஒடிசா | 31,50,640 |  |
| 25 | புதுச்சேரி | 8,033 |  |
| 26 | பஞ்சாப் | 9,26,106 |  |
| 27 | இராச்சுத்தான் | 70,32,020 |  |
| 28 | சிக்கிம் | 28,103 |  |
| 29 | தமிழ்நாடு | 21,94,651 |  |
| 30 | தெலுங்கானா | 30,77,426 |  |
| 31 | தாத்ரா நகர் & டையூ-டாமன் | 11,587 |  |
| 32 | திரிபுரா | 2,29,362 |  |
| 33 | உத்திரப்பிரதேசம் | 2,25,78,654 |  |
| 34 | உத்திரகாண்ட் | 7,96,973 |  |
| 35 | மேற்கு வங்காளம் | 45,03,158 |  |
| 36 | மொத்தம் | 9,59,25,578 | } |
# பிராந்திய ஒட்டுமொத்தப் பொருளாதாரக் கூட்டுறவு

**பிராந்திய ஒட்டுமொத்தப் பொருளாதார கூட்டாண்மை** **(ஆர்சிஈபி)** (*Regional Comprehensive Economic Partnership*) என்பது ஆசிய-பசிபிக் நாடுகளுக்கிடையிலான தடையற்ற பொருளாதார ஒப்பந்தமாகும். இதில் தென்கிழக்கு ஆசிய நாடுகள் கூட்டமைப்பின் ( புரூணை, கம்போடியா, இந்தோனேசியா, லாவோஸ், மலேசியா, மியான்மர், பிலிப்பீன்சு, சிங்கப்பூர், தாய்லாந்து, வியட்நாம் ) பத்து நாடுகள் மற்றும் ஐந்து எஃப்.டி.ஏ கூட்டாளி நாடுகள் ( ஆத்திரேலியா, சீனா, யப்பான், நியூசிலாந்து, தென் கொரியா ) உறுப்பினராக உள்ளன. ஆசியானின் ஆறாவது எஃப்டிஏ கூட்டாளியான இந்தியா, 2019 இல் இந்த ஒப்பந்தத்திலிருந்து விலகியது.  
ஆர்சிஈபி பேச்சுவார்த்தைகள் 2012 நவம்பரில் கம்போடியாவில் நடந்த ஆசியான் உச்சி மாநாட்டில் முறையாக தொடங்கின. 2017 ஆம் ஆண்டில், எதிர்பார்புடன் கையொப்பமிட்ட 16 நாடுகளானது (இந்தியா உட்பட) 3.4 பில்லியன் மக்களைக் கொண்டுள்ளன. இவற்றின் மொத்த உள்நாட்டு உற்பத்தி (ஜிடிபி, பிபிபி) 49.5 டிரில்லியன் டாலர், 3.4 பில்லியன் மக்களைக் கொண்டுள்ளன, உலக மக்கள்தொகையில் பாதி மற்றும் உலக மொத்த உள்நாட்டு உற்பத்தியில் 39 சதவீதம்.
# பிராந்திய ஒட்டுமொத்தப் பொருளாதாரக் கூட்டுறவு

## உறுப்பினர்

<span>**ஊதா**</span>: ஆசியான் பிளஸ் திரி
<span>**மொத்தம்**</span>: ஆசியான் பிளஸ் சிக்ஸ் (இந்தியாவைத் தவிர)]]
நடு ஆசியாவில் உள்ள நாடுகள் மற்றும் தெற்காசியா மற்றும் ஓசியானியாவில் மீதமுள்ள நாடுகள் போன்ற பிற வெளி பொருளாதார கூட்டளிகளுக்கும் இதில் இணையலாம்.
# பிராந்திய ஒட்டுமொத்தப் பொருளாதாரக் கூட்டுறவு

## உறுப்பினர்

### நாடுகள்

- ஆசியானின் பத்து உறுப்பினர்கள்
- link=|
- link=|
- link=|
- link=|
- link=|
- link=|
- link=|
- link=|
- link=|
- link=|
- ஆசியான் பிளஸ் மூன்றின் மூன்று கூடுதல் கிழக்கு ஆசிய உறுப்பினர்கள்
- link=|
- link=|
- link=|
- ஆசியான் பிளஸ் சிக்சின் இரண்டு கூடுதல் உறுப்பினர்கள்  
- link=|
- link=|
# கதைப்பூஞ்சைத் தொகுதி

**கதைப்பூஞ்சைத் தொகுதி** *(Basidiomycota)* அல்லது **சுத்தியல் பூஞ்சைத் தொகுதி** என்பது பூஞ்சைத் திணையில் "**உயர்பூஞ்சை"**த் துணைத்திணையில் உள்ள இரு பூஞ்சைத் தொகுதிகளில் ஒன்றாகும். மற்றொன்று பைப்பூஞ்சைத் தொகுதி ஆகும். இதன் உறுப்பினர்கள் கதைப்பூஞ்சைகள் அல்லது பேசிடியோமைசீட்டுகள் எனப்படுகின்றன.  
கதைப்பூஞ்சைத் தொகுதி மிகக் குறிப்பாக பின்வரும் குழுக்களை உள்ளடக்குகிறது: காளான்கள், பந்துப் பூஞ்சைகள், ஒட்டுகொம்புக் காளான், அடைப்புக்குறி பூஞ்சை,பிற பலபுரையிகள், குழைவுப் பூஞ்சை, வெண்குடையிகள், சாந்திரெல்லெகள், மண் உடுக்கள், தூசுப் பூஞ்சை, ஒட்டுத் தூசுப் பூஞ்சை, துருப்பூஞ்சை, கண்ணாடி நொதிப் பூஞ்சை, மாந்த நோயீனி நொதியாகிய *கிரிப்டோகாக்கசு*.  
கதைப்புஞ்சைத் தொகுதி இழையாலான படலப் பூஞ்சைகளாகும் ( நொதிப் பூஞ்சை மட்டும் விதிவிலக்கு). இது சிறப்பு கதைவடிவ (சுத்தியல் வடிவ) முனைக்கலத்தை (இது கதைக்கலம் எனப்படும்) உருவாக்கி இனப்பெருக்கத்தைச் செய்கிறது. இந்த கதைக்கலம் வழக்கமாக நான்கு குன்றல்பிளவு விதைத்தூள்களைப் பெற்றிருக்கும் . இந்தச் சிறப்பு விதைத்தூள்கள் கதை விதைத்தூள்கள் எனப்படுகின்றன. என்றாலும் சில கதைப்பூஞ்சைகள் பாலினமற்ற இனப்பெருக்கத்தை நிகழ்த்துகின்றன. பாலினமற்ற முறையில் இனப்பெருக்கம் செய்யும் கதைப்பூஞ்சைகளும் பிற கதைப்பூஞ்சைகளோடு முற்றொருமித்தவைகளாக அமைவதாலும் அவற்றைப் போன்ற உடற்கூற்றியல் தன்மைகலப் பெற்றிருப்பதாலும் ஒரே தொகுதியில் அடங்குகின்றன. இந்த இருவகைகளும் முற்றொருமித்த கலச்சுவர் உறுப்புகளையும் கொக்கியிணைவையும் தொகுதி மரபாய்வுத் தரவுகளையும் பெற்றமைகின்றன.
# கதைப்பூஞ்சைத் தொகுதி

## வகைபாடு

ஓர் அண்மை வகைபாடு (67 பூஞ்சை அறிஞர் குழுவால் உருவாக்கப்பட்டது) இதில் மூன்று உட்தொகுதிகளையும் இரு வகுப்புவகைகளையும் இனங்கண்டுள்ளது. அவையாவன, புச்சினியோ மைக்கோட்டினா (Pucciniomycotina), உசிதிலாகோமைக்கோட்டினா (Ustilaginomycotina), அகாரிக்கோமைக்கோட்டினா (Agaricomycotina) எனும் மூன்று தொகுதிகளும் இவற்றுக்கு வெளியே அமைந்த வால்லெமியோமைசீட்டுகள்(Wallemiomycetes), என்ட்ரோரைசோமைசீட்டுகள்(Entorrhizomycetes) எனும் இருவகுப்புகளும் ஆகும். இப்போதைய வகைபாட்டின்படி, உட்தொகுதி பல முதிய வகையன்களை இணைப்பதோடு வ்ழக்கிழந்த பல வகையன் குழுக்களின் ஊடாகவும் செல்கிறது. கதைப்பூஞ்சைத் தொகுதி 2008 ஆம் ஆண்டு மதிப்பீட்டின்படி, மூன்று உட்தொகுதிகளையும் ( ஆறு பிரிக்கப்படாத வகுப்புகள் உட்பட) 16 வகுப்புகளையும் 52 வரிசைகளையும் 177 குடும்பங்களையும் 1,589 பேரினங்களையும் 31,51மினங்களையும் பெற்றுள்ளது.  
பின்வரும் பழைய மரபு சார்ந்த இரு வகுப்புகள் இப்போது வழக்கொழிந்துவிட்டன:  
- அகாரிக்கோமைசீட்டுகள் எனும் ஒத்த கதைப்புஞ்சைகள் (அல்லது மாற்றாக ஃஓலோபேசிடியோமைசீட்டுகள் எனப்பட்டவை), (உண்மைக் காளான்களை உள்ளடக்கியவை)
- கலப்புக் கதைப்பூஞ்சைகள், (குழைவுப் பூஞ்சை, துருப்பூஞ்சை, தூசிப்பூஞ்சை உள்ளடக்கியவை)  
முன்பு முழுக் கதைப்பூஞ்சைகள் தொகுதியுமே வகுப்பு பெயரால் பேசிடியோமைசீட்டுகள் என வழங்கப்பட்டது. இது 1959 இல் உருவாகிய சரியற்ற வகைபாடாகும். இது பைப்பூஞ்சைகளுக்கு மறுதலையாக உருவாக்கப்பட்டதாகும். அப்போது இந்த இரண்டுமே தொகுதிகளாகக் கருதப்படவில்லை. மேலும்வகப்புப் பெயர்களாகிய பேசிடியோமைசீட்டுகளும் அசுக்கோமைசீட்டுகளும் மிகத் தளர்வாக அசுக்கோமைக்கஓட்டவுக்கும் பேசிடியோமைக்கோட்டாவுக்கும் வழங்கி வந்தன. கொச்சையாக இவை பேசிடியோசு எனவும் அசுக்கோசு எனவும் சுருக்கப்பட்டன.
# கதைப்பூஞ்சைத் தொகுதி

## வகைமை வாழ்க்கைச் சுழற்சி

ஆண், பெண் என இருபாலினங்கள் அமைந்த விலங்கு, தாவரங்களைப் போலல்லாமல், துருப்பூஞ்சையைத் தவிர பிற கதைப்பூஞ்சைகள் ஒன்றில் இருந்து ஒன்றைப் பிரித்தறிய முடியாத, ஆனால், ஒன்றுக்கு ஒன்று பொருந்திய, குறுமவக எண்ணையும் (ஒரு மடி வகை) படலக் காளான் இழை மைசீலியாவையும் கொண்டுள்ளது. இந்த ஒருமடி மைசீலியா கலக்கணிகம் ஊடாக இணைய, பொருந்தியுள்ள கலக்கரு ஒரு மைசீலியாவில் இருந்து மற்றொன்றுக்குள் நகர்ந்து களத்தில் உள்ள கலக்கருவோடு இணைந்து அதன் இணையாகி விடுகிறது. கலக்கரு இணைதல் காலத் தாழ்த்தம் உறுகிறது. எனவே கலக்கரு இணைகள் தொடர்ந்து இரட்டைக்கருவனாக அமைகின்றன.னைந்தக் காளான் இழை இரட்டைக்கருநிலையினதாக கூறப்படுகிறது. மாறாக ஒருமடி மைசீலியா ஒற்றைக்கருவனாகக் கருதப்ப்படுகிறது.
# தேசிய திரைப்பட ஆவணக் காப்பகம்

**தேசிய திரைப்பட ஆவணக் காப்பகம் (National Film Archive of India)** பிப்ரவரி 1964 இல் தகவல் மற்றும் ஒளிபரப்பு அமைச்சின் ஊடகப் பிரிவாக நிறுவப்பட்டது. இது சர்வதேச திரைப்பட காப்பகங்களின் கூட்டமைப்பின் உறுப்பின நிறுவனமாக உள்ளது..  
தேசிய திரைப்பட ஆவணக் காப்பகத்தின் மூன்று முக்கிய நோக்கங்கள்: இந்தியத் திரைப்படப் பாரம்பரியத்தை வருங்கால சந்ததியினருக்கு பாதுகாத்துக் கொண்டு செல்லுதல், திரைப்படங்களை வகைப்படுத்தி, ஆவணப்படுத்தி, ஆய்வு மேற்கொள்ளல்; திரைப்படப் பண்பாட்டின் பரவலுக்கான இதனை ஒரு மையமாகக் கொண்டு செயல்படல்.
# தேசிய திரைப்பட ஆவணக் காப்பகம்

## அமைப்பு

தேசிய திரைப்பட ஆவணக் காப்பக தலைமையகம் மகாராஷ்டிரா மாநிலத்தில் புனே நகரில் அமைந்துள்ளது. இதற்கு பெங்களூரு, கல்கத்தா மற்றும் திருவனந்தபுரம் ஆகிய இடங்களில் ஆகிய மூன்று இடங்களில் பிராந்திய அலுவலகங்கள் உள்ளன. பி.கே. நாயர் அவர்களால் உருவாக்கப்பட்ட நடவடிக்கைகள் பண்பாட்டுப் பரவல் தொடர்பாக பன்மடங்கில் அமைந்துள்ளது. அதன் விநியோக நூலகத்தில் நாடு முழுவதையும் சார்ந்த சுமார் 25 செயல் உறுப்பினர்கள் உள்ளனர். மேலும் இது ஆறு முக்கியமான மையங்களில் வாரம் ஒரு முறை, பதினைந்து நாள்களுக்கு ஒரு மற்றும் மாதம் ஒரு முறை என்ற வகையில் கூட்டு முயற்சி அடிப்படையில் திரைப்படங்களைத் திரையிடும் நிகழ்ச்சிகளுக்கு ஏற்பாடு செய்கிறது. இந்த காப்பகத்தில் 10,000 க்கும் மேற்பட்ட திரைப்படங்கள், 10,000 க்கும் மேற்பட்ட நூல்கள், 10,000 க்கும் மேற்பட்ட திரைப்பட கதைக்கான கையெழுத்துப் பிரதிகள் 50,000 க்கும் மேற்பட்ட புகைப்படங்கள் உள்ளன. இதன் மற்றொரு முக்கியமான திட்டம் திரைப்படம் தொடர்பாக பயிற்றுவித்தல் என்பதாகும். இந்தத் திட்டப்படி நீண்ட மற்றும் குறுகிய கால திரைப்படப் பாராட்டு வகுப்புகள் நடத்தப்படுகின்றன. இந்த வகுப்புகள் திரைப்பட மற்றும் தொலைக்காட்சி நிறுவனம் (எஃப்.டி.ஐ.ஐ) மற்றும் பிற கல்வி மற்றும் பண்பாட்டு நிறுவனங்கள் ஆகியவற்றோடு இணைந்து நடத்தப்படுகிறது. சர்வதேச நிலையில் பெரிய திரைப்படங்களை வெளியிடல் என்பதன் அடிப்படையில் இந்தக் காப்பகம் பல இந்திய செவ்வியல் திரைப்படங்களை வழங்கியுள்ளது.  
தேசிய திரைப்பட ஆவணக் காப்பகத்தில் 1910 கள் தொடங்கி திரைப்படங்கள், வீடியோ கேசட்டுகள், டிவிடிகள், நூல்கள், சுவரொட்டிகள், ஸ்டில்கள், பத்திரிகை நறுக்குகள், ஸ்லைடுகள், ஆடியோ சிடிக்கள் மற்றும் இந்திய சினிமாவின் வட்டுப் பதிவுகள் ஆகியவற்றைப் பாதுகாத்து வைத்திருக்கிறது.
# தேசிய திரைப்பட ஆவணக் காப்பகம்

## பாதுகாப்பு நிலை

ஜனவரி 8, 2003 ஆம் நாளன்று புனேவில் உள்ள இந்தியத் திரைப்பட மற்றும் தொலைக்காட்சி நிறுவனத்தில் இயங்கி வருகின்ற பிரபாத் ஸ்டுடியோ வளாகத்தில் வைக்கப்பட்டிருந்த தேசிய திரைப்பட ஆவணக் காப்பகத்தில் பெரும் தீ விபத்து ஏற்பட்டு பெரும் அழிவை ஏற்படுத்தியது. இதில் 1700 நைட்ரேட் திரைப்பட அடிப்படையில் அமைந்திருந்த பிரதிகள் அழிந்து போயின. 5,097 ரீல்களில் 607 படங்கள் தீயில் அழிந்து போனதாக அப்போதைய தகவல் மற்றும் ஒளிபரப்பு அமைச்சின்மாநில அமைச்சரான, ரவிசங்கர் பிரசாத் மாநிலங்களவையில் அறிவித்தார். இந்த மிகப் பெரிய இழப்பில் தாதாசாகேப் பால்கேவின் படங்கள் உள்ளிட்ட திரைப்படங்கள், ராஜா ஹரிச்சந்திரா, (1913), லங்கா தஹான் (1917), கலியா மர்தான் (1919). பிரபாத் பிலிம் கம்பெனி, வாடியா மூவிடோன், பாம்பே டாக்கீஸ் மற்றும் நியூ தியேட்டர்கள் தயாரித்த முக்கியமான படங்களான பக்த பிரஹ்லதா (1932), அமர் ஜோதி (1936), மனோஸ் (1939) ஆஜ் பாதோ (1947) உள்ளிட்ட திரைப்படங்கள் அடங்கும்.  
மார்ச் 2019 இல் இந்தியத் தலைமைக் கணக்குத் தணிக்கையாளர், தேசிய திரைப்பட ஆவணக் காப்பகத்தில் மார்ச் 1, 2015 ஆம் நாளுக்கும் செப்டம்பர் 30, 2017 ஆம் நாளுக்கும் இடைப்பட்ட காலத்திற்கான பதிவுகளை தணிக்கை செய்தபோது 31,000 ரீல்கள் தொலைந்துவிட்டன அல்லது அழிந்துவிட்டன என்று தெரிவித்தார்.
# கிராவிடான்

குவாண்டம் ஈர்ப்பியல் கோட்பாடுகளின் படி, **கிராவிடான்** என்பது ஈர்ப்பு விசையின் ஒரு கருதுகோள் அளவிலான குவாண்டம், அதாவது ஈர்ப்பியல் விசையைச் செயலாக்கச் செய்யும் ஒரு அடிப்படைத் துகள் ஆகும். பொது சார்புக் கோட்பாட்டில் மறுஇயல்பாக்கலுடன் நிலுவையிலுள்ள கணிதச் சிக்கல்களின் காரணமாக கிராவிடான்களுக்கு முழுமையான குவாண்டம் புலக்கோட்பாடு இல்லை. குவாண்டம் ஈர்ப்பியலின் ஒத்தக் கோட்பாடாக நம்பப்படும் சரக் கோட்பாட்டின் படி, கிராவிடான் என்பது ஒரு அடிப்படைச் சரத்தின் நிறையற்ற நிலை ஆகும்.  
கிராவிடான் என்ற துகள் உண்மையில் இருந்தால், அது நிறையற்றதாக இருக்க வேண்டும் என எதிர்பார்க்கப்படுகிறது, ஏனெனில் ஈர்ப்பியல் விசை என்பது நீண்ட வீச்சினைக் கொண்டது மேலும் ஒளியில் வேகத்தில் பரவுதுபோல் தெரிகிறது. கிராவிடான் ஒரு சுழற்சி-2 போசான் ஆக இருக்க வேண்டும் ஏனெனில் ஈர்ப்பு விசையின் மூலம் ஒரு அழுத்தம் - ஆற்றல் பண்புரு, அதாவது இரண்டாம் நிலை பண்புரு ஆகும் (மின்காந்தவியல் சுழற்சி -1 ஒளியணு உடன் ஒப்பிடும்போது, இதன் மூலம் நான்-மின்னோட்டம் ஆகும்). கூடுதலாக, எந்தவொரு நிறையற்ற சுழற்சி-2 புலமும் கிராவிடானிலிருந்து பிரித்தறிய முடியாத விசையைத் தூண்டும் என்பதைக் காட்ட முடியும், ஏனெனில் ஒரு நிறையற்ற சுழற்சி-2 புலம் தகைவு-ஆற்றல் பண்புருவுடன் ஈர்ப்பியல் இடைவினைகளைப் போன்றே இணைகிறது. இந்த முடிவுகள், ஒரு நிறையற்ற சுழற்சி-2 துகள் கண்டறியப்பட்டால், அது கிராவிடானகத் தான் இருக்க வேண்டும் என்று கூறுகின்றன.
# கிராவிடான்

## கோட்பாடு

ஈர்ப்புவிசை இடைவினைகள் இன்னும் கண்டுபிடிக்கப்படாத, "கிராவிடான்" என்று அழைக்கப்படக்கூடிய ஒரு அடிப்படைத் துகளினால் செயலாக்கப்படுகின்றன என்று கருதப்படுகிறது. இயற்கையில் அறியப்பட்ட பிற மூன்று விசைகளும் அடிப்படைத் துகள்களினால் செயலாக்கப்படுகின்றன: மின்காந்தவியல் விசை ஒளியணுவினாலும், வலிய இடைவினை ஆனது ஒட்டுமின்னியாலும், வலிகுறை இடைவினை டிபிள்யூ மற்றும் இசட் போசான்களாலும் செயலாக்கப்படுகின்றன. இந்த மூன்று விசைகளும் துகள் இயற்பியலின் சீர்மரபு ஒப்புருவினால் துல்லியமாக விவரிக்கப்படுபவையாகத் தோன்றுகின்றன. பண்டைய இயற்பியல் எல்லையின் படி, ஒரு வெற்றிகரமான கிராவிடான் கோட்பாடானது பொதுச் சார்புக் கோட்பாட்டைக் குறைக்கும், பொதுச் சார்புக் கோட்பாடானது வலிகுறை புல எல்லையில் நியூட்டனின் ஈர்ப்பு விதியினைக் குறைக்கிறது.  
கிராவிடான் என்ற சொல் முதன்முதலில் சோவியத்தைச் சேர்ந்த இயற்பியலாளர்களான திமித்திரி போகின்சுடவு மற்றும் கால்பெரினால் 1934ல் உருவாக்கப்பட்டது.
# இந்திய தேசிய ஆவணக்காப்பகம்

**இந்திய** **தேசிய ஆவணக்காப்பகம்** (**National Archives of India**) என்பது இந்திய அரசின் அலுவல்சாராத ஆவணங்களைப் பாதுகாத்து வைக்கின்ற இடம் ஆகும். இதுநிர்வாகிகள் மற்றும் அறிஞர்களின் பயன்பாட்டிற்காக இயங்கி வருகிறது. பிரித்தானிய இந்தியாவின் தலைநகரான கல்கத்தாவில் 1891 ஆம் ஆண்டில் இம்பீரியல் பதிவுத் துறையாக முதலில் நிறுவப்பட்ட தேசிய ஆவணக் காப்பகம் டெல்லியில் ஜன்பத் மற்றும் ராஜ்பத் சந்திப்பில் அமைந்துள்ளது. இது இந்திய அரசின் பண்பாட்டுஅமைச்சகத்தின் கீழ் பண்பாட்டுத் துறையின் இணைக்கப்பட்ட அலுவலகமாக செயல்பட்டு வருகிறது.
# இந்திய தேசிய ஆவணக்காப்பகம்

## வரலாறு

வளாகம் ]]  
இம்பீரியல் பதிவுத் துறை மார்ச் 11, 1891 ஆம் நாளன்று கல்கத்தாவில் (கொல்கத்தா) அமைக்கப்பட்டது. ஜி.டபிள்யூ ஃபாரஸ்ட் என்பவர் அதன் துறைத் தலைவராக நியமிக்கப்பட்டார். 1911 ஆம் ஆண்டில் இது புதிய தலைநகரான புது தில்லிக்கு மாற்றப்பட்டது, 1926 ஆம் ஆண்டில் அது அதன் புதிய கட்டிடத்திற்கு மாற்றப்பட்டது. கட்டிடக் கலைஞர் எட்வின் லுடியன்ஸ் என்பவரால் நகரத் திட்டத்தில் கிங்ஸ் வே மற்றும் குயின்ஸ் வே சந்திப்பில் 'பாயிண்ட் பி' ஐச் சுற்றி திட்டமிடப்பட்ட நான்கு அருங்காட்சியகம் மற்றும் ஆவணக் காப்பகக் கட்டடங்களில் இதுவும் ஒன்றாகும். இருந்த போதிலும், இந்த ஒரு கட்டடம் மட்டுமே அப்போது கட்டப்பட்டது. இது நியோ-கிளாசிக்கல் பாணியில் கட்டப்பட்ட கட்டிடம் ஆகும். முதலில் இது இம்பீரியல் ரெக்கார்ட் அலுவலகம் என்று அழைக்கப்பட்டு வந்தது.  
அப்போதைய இந்திய ஜனாதிபதியாக இருந்த ஸ்ரீ கே.ஆர்.நாராயணன், தேசிய ஆவணக்காப்பகத்தின் அருங்காட்சியகத்தை ஜூலை 6, 1998 ஆம் நாளன்று பொது மக்களுக்காகத் திறந்து வைப்பதாக அறிவித்தார். இந்த அருங்காட்சியகம் தேசிய ஆவணக்காப்பகத்தின் பன்முக இருப்புக்கள் பற்றிய ஒரு பிரதிநிதித்துவ கண்ணோட்டத்தை வழங்குகிறது, மேலும் ஆவணக்காப்பக இருப்புக்களில் ஒரு சாதாரண மனிதனின் ஆர்வத்தை ஊக்குவிக்கின்ற வகையில் இது அமைந்துள்ளது.  
இந்திய தேசிய ஆவணக் காப்பகம் போபாலில் ஒரு பிராந்திய அலுவலகத்தையும், புவனேஸ்வர், ஜெய்ப்பூர் மற்றும் பாண்டிச்சேரி ஆகிய இடங்களில் மூன்று பதிவு மையங்களையும் கொண்டு செயல்பட்டு வருகிறது.
# இந்திய தேசிய ஆவணக்காப்பகம்

## ஆவணங்கள்

தேசிய காப்பகங்களில் உள்ள இருப்புகள் 1748 ஆம் ஆண்டு முதல் உள்ளவையாக அமைந்துள்ளன. இங்கு உள்ள ஆவணங்கள் ஆங்கிலம், அரபு, இந்தி, பாரசீகம், சமஸ்கிருதம், மோடி மற்றும் உருது உள்ளிட்ட மொழிகளில் அமைந்துள்ளன. அவை காகிதம், பனை ஓலை, பிர்ச் பட்டை மற்றும் காகிதத்தோல் ஆகிய பொருள்களைக் கொண்டு செய்யப்பட்டவையாக அமைந்துள்ளன. இங்குள்ள பதிவுகள் பொது ஆவணங்கள், ஓரியண்டல் பதிவுகள்,, கையெழுத்துப் பிரதிகள் மற்றும் தனியார் ஆவணங்கள் என நான்கு பிரிவுகளில் வகைப்படுத்தப்பட்டுள்ளன.  
பதிவுகளைப் பாதுகாப்பதிலும் கையாளுதலிலும் அக்கறை செலுத்தப்படாதது குறித்து ஒரு குறிப்பிட்ட அளவிலான விமர்சனங்கள் எழுந்துள்ளன.
# இந்திய தேசிய ஆவணக்காப்பகம்

## கண்காட்சிகள்

இந்திய தேசிய ஆவணக் காப்பகம் தொடர்ந்து கண்காட்சிகளை நடத்தி வருகிறது. அவற்றுள் சுபாஷ் சந்திர போஸின் தடைநீக்கக்கோப்புகள் (2016), ஜம்மு காஷ்மீர் இந்தியாவுடன் இணைந்த 70ஆது ஆண்டினைக் குறிக்கும் வகையில் அமைந்த "ஜம்மு காஷ்மீர் சாகா" போன்றவை அடங்கும்.ஜம்மு காஷ்மீர் சாகா 10 ஜனவரி 2018 ஆம் நாள் முதல் 10 பிப்ரவரி 2018 ஆம் நாள் வரை நடைபெற்றது. 1973 ஆம் ஆண்டிற்கும்2015 ஆம் ஆண்டிற்கும் இடைப்பட்ட காலகட்டத்தில் இந்திய தேசிய ஆவணக் காப்பகம் பல்வேறு கருப்பொருள்களில் 108 கண்காட்சிகளை நடத்தியுள்ளது.
# கன்னி கோமி காடுகள்

**கன்னி கோமி காடுகள்** (Virgin Komi Forests) உருசியாவில் கோமி குடியரசில் வட உரால் மலைகளில் காணப்படும் காட்டுப் பகுதியாகும். ஐக்கிய நாடுகள் கல்வி அறிவியல் பண்பாட்டு நிறுவனத்தால் அறிவிக்கப்பட்டுள்ள இயற்கையான பாரம்பரிய இடமாகும். 32,800 சதுர கிலோமீட்டர் பரப்பளவு கொண்ட இப்பகுதி ஐரோப்பாவின் மிகப் பெரிய கன்னிக் காடாகும். இது உலக பராம்பரிய இடங்களில் மிகவும் தொலைக்கோடியான இடங்களில் ஒன்றாகும். இதனால் இதுவே மிகவும் பார்வையாளர்கள் காட்சியிட வரும் இடமாகும்.
# கன்னி கோமி காடுகள்

## புவியியல்

இந்த கன்னி கோமி காடுகள், உரால் மலைகளின் தைகா காடுகளின் பாதுகாக்கப்பட்ட சூழல் மண்டலத்துக்குரியதாகும். சுற்றுலாப் பிரியர்கள் இங்கு பலவகைப் பட்ட நிலக்காட்சிகளை காணலாம். பாதி காடுகள் இங்கு மலையில் காணப்படுகின்றன. வேறு பாதி காடுகள் மலை அடிவாரத்தில் காணப்படுகின்றன. இங்கு அதிக அளவில் ஓங்கலாக காணப்படும் மரங்கள் சைபீரியன் ஸ்ப்ரூஸ் (ஊசியிலை மரவகை), சைபீரிய ஃபிர் (தேவதாரு) மற்றும் சைபீரிய லார்ச் , அதே வேளையில் அதிக அளவில் காணப்படும் பாலூட்டிகள் ரெய்ண்டீர் எனப்படும் ஒரு வகை கலைமான்கள், சைபீரீயா போன்ற பனிபிரதேசங்களில் காணப்படும் கீரியின விலங்குகள், பனிப்பிரதேசத்தில் வாழும் மென்மையான முடி கொண்ட மிங் எனப்படும் சிறு விலங்குகள் மற்றும் பனிமுயல்கள் ஆகும். இங்கு 200 வகையான பறவைகளும் இந்த காடுகளில் பாயும் ஆற்றில் 16 வகையான மீன் இனங்களும் காணப்படுகின்றன. இவற்றில் மிகவும் அரிய வகை மீன் இனமான சைபீரியன் கிரேலிங்க் ஒன்றாகும். இந்தப் பகுதி ருசியாவின் பெகோரா-இல்ச் இயற்கை பாதுகாப்பு மையம் மற்றும் யுகைட் வா இயற்கை பாதுகாப்பு மையத்தோடு தொடர்பு கொண்டுள்ளது. இதன் உலக பாரம்பரிய இடத்திற்கான அந்தஸ்து இதற்கு 1995 ஆம் ஆண்டு வழங்கப்பட்டது இதன் மூலம் இது நாட்டின் முதல் உலக பாரம்பரிய இடமாகிறது. இந்த அங்கிகாரம் வெளிநாட்டு பண உதவி பெற்றுத் தந்தது. அதன் மூலம் அதிவிரைவில் உறுதியாக மரங்களை வெட்ட ஒரு பிரெஞ்சு நாட்டு வணிக நிறுவனத்திற்கு ஒப்பந்தம் போட இருந்த நிலையில் இருந்து காக்கப்பட்டது. ஆனாலும் அழிக்கப்படாமல் பாதுகாப்பதற்கு ஏற்படக்கூடிய அபாயமானது, முக்கியமாக சட்டத்திற்கு புறம்பாக மரம் வெட்டுதல் குறிப்பாக சுரங்கப் பணிகள் போன்றவை அச்சுறுத்தலாகவே இருக்கின்றன. யுகைட்வா தேசிய பூங்காவிற்கு வட பகுதியில் காணப்படும் தங்கபடிமங்கள் 1995 ஆம் ஆண்டிற்கு முன்பாக வெட்டி எடுக்கப்பட்டன. நிரோப்தான் தேசிய பூங்காவின் எல்லையில் உள்ள மக்கள் குடியேற்றமுள்ள நாடாகும். இங்கு கடுங்காவல் உள்ள ஒரு சிறைச்சாலை உள்ளது. இந்த கிராமத்தில் ஒரு தேவாலயம், ஒரு அரும் பொருட் காட்சியகம் உள்ளது. இந்த அரும் பொருட் காட்சியகத்தில் தான் ருசியாவின் ரோமனோவ் அரசு பரம்பரையில் பதவி ஏற்ற முதல் மன்னர் மைக்கேல் ரோமனோவ் சிறையில் வைக்கப்பட்டிருந்தார். இங்கு உள்ள "ஓப்' ஆற்றங்கரையில் உள்ள சிறிய பட்டணம் லாபிட்னாங்கி இங்கு இரயில் நிலையம் உள்ளது. இது மாஸ்கோவுடன் இணைப்பில் உள்ளது. இது யுகிட்-வா தேசிய பூங்காவின் எல்லையில் உள்ளது.
# கன்னி கோமி காடுகள்

## அபாயங்கள்

இது உலக பாரம்பரிய இடமாக அங்கீகரிக்கப் பட்டிருந்தாலும், குடியரசின் தலைமையும் கோமியின் இயற்கை பாதுகாப்பு அமைச்சகமும் தங்கத்தைத் தோண்டி எடுப்பதற்காக இதற்கு எதிராகத்தான் செயற்பட்டு வருகின்றன. இங்குள்ள மண்டல அரசு, இக்காட்டின் எல்லையை, தங்கம் சுரண்டி எடுப்பதற்காக, தங்க படிமங்கள் அமைந்துள்ள பகுதியை, பாதுகாப்பு அமைப்பிலிருந்து மாற்றி அமைக்க எடுத்த முயற்சியை, கோமியின் உச்ச நீதிமன்றம் தள்ளுபடி செய்தது.
# எகிப்தின் நான்காம் வம்சம்

**எகிப்தின் நான்காம் வம்சம்** (Fourth Dynasty of ancient Egypt (notated Dynasty IV) பழைய எகிப்து இராச்சியத்தின் பிரமிடுக் காலம் அல்லது பொற்காலம் எனக்கருதப்படுகிறது. இவ்வம்சத்தவர்கள் பழைய எகிப்திய இராச்சியத்தை கிமு 2613 முதல் கிமு 2494 முடிய ஆண்டனர். இவ்வம்சத்தவர் பண்டைய எகிப்தை ஆண்ட காலத்தில் அமைதி மற்றும் செழிப்புடன் நிலவியது. மேலும் பிற நாடுகளுடன் மேற்கொண்ட வர்த்தகங்களை ஆவணப்படுத்தப்பட்ட காலமாகும்.  
எகிப்தின் நான்காம் வம்ச பார்வோன்கள் ஆட்சியில் இறந்த மன்னர்களின் உடலை பதப்படுத்தி உயரமான பிரமிடு கட்டிடங்களில் அடக்கம் செய்யும் வழக்கம் செழித்தோங்கியது. இவ்வம்ச ஆட்சியில் பண்டைய எகிப்தில் சித்திரக் கலை, சிற்பக் கலை மற்றும் கட்டிடக் கலை வளர்ந்தது.
பார்வோன் சினெபெரு காலத்தில் இறப்பிற்கு பிந்தைய வாழ்க்கைகான மஸ்தபா எனும் படிக்கட்டு பிரமிடு கட்டிடங்கள் கீசா நகரத்தில் நிறுவப்பட்டது. இவ்வம்சத்தின் ஒவ்வொரு பார்வோனும் தனக்கென குறைந்தது ஒரு நினைவுச் சின்னமாக கல்லறைப் பிரமிடு நிறுவினார்கள்.  
பழைய எகிப்திய இராச்சிய இராச்சியத்தை நிறுவுவதில், நான்காம் வம்சத்தவர்கள் இரண்டாவதாக விளங்கினர்கள். நான்காம் வம்சத்தின் முதல் பார்வோன் **சினெபெரு** மேற்கில் பண்டைய லிபியா, கிழக்கில் சினாய் தீபகற்பம், தெற்கில் நூபியா வரையிலான நிலப்பரப்புகளை வென்று எகிப்தின் பழைய இராச்சியத்தை விரிவாக்கினார். பழைய எகிப்திய இராச்சியத்தின் கீசா நகரத்தின் கிசாவின் பெரிய பிரமிடு உள்ளிட்ட பிரமிடுகளின் தொகுதிகளாலும், பெரிய ஸ்பிங்ஸ்களாலும் புகழ்பெற்றது.
# எகிப்தின் நான்காம் வம்சம்

## நான்காம் வம்ச ஆட்சியாளர்கள்

**'''Initial Fourth Dynasty Royalty'''**  
| சினெபெரு | நெப்மாத் | கிமு 2613–2589 | செம்பிரமிடு
வளைந்த பிரமிடு
மைய்டும் பிரமிடு | முதலாம் ஹெட்டிபெயரஸ் |  |
| --- | --- | --- | --- | --- | --- |
| கூபு | மெட்ஜெடு | கிமு 2589–2566 | கிசாவின் பெரிய பிரமிடு | முதலாம் மெரிட்டீஸ்
ஹெனுத்சென் |  |
| ஜெதெப்பிரே | கேபர் | கிமு 2566–2558 | ஜெதெப்பிரே பிரமிடு | இரண்டாம் ஹெட்டிபெயரஸ்
கெந்தெட்கா |  |
| காப்ரா | யுசரிப் | கிமு 2558–2532 | காப்ராவின் பிரமிடு | மூன்றாம் மெரேசங்க்
முதலாம் காமெரேர்னெப்டி
ஹெக்கேனுஹெத்ஜெட்
பெர்செனெத் |  |
| மென்கௌரே | காக்தேத் | கிமு 2532–2503 | மென்கௌரே பிரமிடு | இரண்டாம் காமெரேர்னெப்டி |  |
| செப்செஸ்காப் | ?? | கிமு 2518–2510 ? | சக்காராவின் பார்வோன்கள் மேசை | புனெபெர் | } |  
**நான்காம் வம்ச கால வரிசை**
<timeline>
ImageSize = width:800 height:auto barincrement:12
PlotArea = top:10 bottom:30 :130 :20
AlignBars = justify  
DateFormat = yyyy
Period = from:-2620 till:-2490
TimeAxis = orientation:horizontal
ScaleMajor = unit:year increment:30 start:-2620
ScaleMinor = unit:year increment:10 start:-2620  
Colors =
id:canvas value:rgb(0.97,0.97,0.97)
id:PA value:green
id:GP value:red
id:eon value:rgb(1,0.7,1) # light purple  
Backgroundcolors = canvas:canvas  
BarData =
barset:Rulers  
PlotData=
width:5 align: fontsize:S shift:(5,-4) anchor:till
barset:Rulers  
from: -2613 till: -2589 color:PA text:"Sneferu"
from: -2589 till: -2566 color:PA text:"Khufu (Cheops)"
from: -2566 till: -2558 color:PA text:"Djedefre (Radjedef)"
from: -2558 till: -2532 color:PA text:"Khafre (Chephren)"
from: -2532 till: -2531 color:PA text:"Baka" ?
from: -2532 till: -2503 color:PA text:"Menkaure (Mycerinus, Mykerinos)"
from: -2503 till: -2498 color:PA text:"Shepseskaf"
from: -2498 till: -2494 color:PA text:"Djedefptah" ?  
barset:skip
</timeline>
# எகிப்தின் நான்காம் வம்சம்

## சினெபெரு

பழைய எகிப்திய இராச்சியத்தை ஆண்ட நான்காம் வம்ச மன்னர்களில் முதலாமவர் பார்வோன் சினெபெரு ஆவார். இவர் மேல் எகிப்தையும், கீழ் எகிப்தையும் வென்று பண்டைய எகிப்தை ஒரே குடையின் கீழ் ஆண்டவர். நடு எகிப்தில் பிறந்த சினெபெரு, எகிப்தின் பட்டத்து இளவரசியை மணந்ததன் மூலம் எகிப்தின் மன்னரானவர் சினெபெரு தன்னை எகிப்திய சூரியக் கடவுளான இராவின் அவதாரம் என அழைத்துக் கொண்டார். சினெபெருவின் மகன் கூபுகூபுவும் தன்னை சூரியக் கடவுளின் அவதாரம் எனக் கூறிக்கொண்டார்.  
பழைய எகிப்திய இராச்சியத்தில் இரண்டு அதிகார மையங்கள் விளங்கின. ஒன்று பார்வோன்கள் மற்றவர்கள் எகிப்தியக் கோவில்களின் தலைமைப் பூசாரிகள். பார்வோன்கள் மக்களை கோவில் பூசாரிகள் மூலம் மட்டும் ஆள முடியும். பண்டைய எகிப்தியக் கடவுள்களின் தெய்வீகச் சக்தி கொண்டவர்களாக பார்வோன்கள் சித்தரிக்கப்பட்டு, பார்வோன்களுக்கு கோயில்களும் எழுப்பப்பட்டது.  
பார்வோன் சினெபெரு முதலில் கட்டிய நேர்த்தியான பிரமிடாக இருப்பினும் வளைந்து இருந்தது. மேலும் இவர் நிறுவிய சுண்ணாம்புக் கல் சிவப்பு பிரமிடு அகலமாகவும், உயரமாகவும் உள்ளது. சினெபெரு கீசாவில் மொத்தம் மூன்று பிரமிடுகளை எழுப்பினார். பிரமிடுகளைக் கட்டுவதற்கு தேவையான தொழிலாளர்கள் மற்றும் கட்டுமானப் பொருட்களுக்காக, மன்னர் சினபெரு வெளிநாடுகளின் மீது குறிப்பாக லிபியா, நூபியா மீது படையெடுத்து, 11,000 போர்க் கைதிகளையும், 13,000 விலங்குகளையும் எகிப்திற்கு கொண்டு வந்தார்.
# எகிப்தின் நான்காம் வம்சம்

## பிரமிடு காலத்திய பிற மன்னர்கள்

### மன்னர் கூபு

மன்னர் நிறுவிய கிசாவின் பெரிய பிரமிடுக்கு முன்புறம் அமைந்த பெரிய ஸ்பிங்ஸ்]]  
மன்னர் சினெபெருக்குப் பின்னர் எகிப்தின் அரியணை ஏறிய பார்வோன் கூபு, கீசா நகரத்தில் கட்டிய தனது தனது கல்லறை பிரமிடை கட்டினார்.
இவரது கல்லறைக் கோயில், பிந்திய காலத்தில் கொள்ளையர்களால் சூறையாடப்பட்டது.
# எகிப்தின் நான்காம் வம்சம்

## பிரமிடு காலத்திய பிற மன்னர்கள்

### மன்னர் ஜெதெப்பிரே

கூபுவிற்குப் பின்னர் அரியணை ஏறிய ஜெத்தேபிரே எட்டு ஆண்டுகள் எகிப்தை ஆண்டார். இவர் தனது கல்லறைக்கான பிரமிடை கீசா நகரத்திற்கு வடக்கே எட்டு கிலோ மீட்டர் தொலைவில் கட்டினார். கல்லறையில் இவர் தனது பட்டத்து இராணி இரண்டாம் ஹெடேப்பியரசின் உருவத்தை ஸ்பிங்கசு வடிவத்தில் அமைத்தார்.
# எகிப்தின் நான்காம் வம்சம்

## பிரமிடு காலத்திய பிற மன்னர்கள்

### காப்ரா

26 ஆண்டு காலம் ஆண்ட மன்னர் காப்ரா தனது கல்லறைப் பிரமிடை, மன்னர்களின் சமவெளியில் கீசா நகரத்தில் தனது தந்தை கூபுவின் பிரமிடுவிற்கு அருகே நிறுவினார். மேலும் பிரமிடுவுக்கு முன் பகுதியில், தனது சிறப்பை விளக்க பெரிய ஸ்பிங்ஸ் ஒன்றை நிறுவினார்.  
மென்கௌரே மற்றும் இராணி இரண்டாம் காமெரெர்நெப்டியின் சிற்பம்]]
# எகிப்தின் நான்காம் வம்சம்

## பிரமிடு காலத்திய பிற மன்னர்கள்

### மென்கௌரே

மன்னர் மென்கௌரே தனது பிரமிடை கீசா நகரத்தில் மிகச்சிறிய அளவில் நிறுவினார். எரிமலை கற்களாலான இந்த பிரமிடு எட்டு அடி நீளமும், மூன்று அடி உயரமும் கொண்டது.
# எகிப்தின் நான்காம் வம்சம்

## பிரமிடு காலத்திய பிற மன்னர்கள்

### மன்னர் செப்சேஸ்காப்

எகிப்தின் நான்காம் வம்சத்தின் இறுதி மன்னராக செப்சேஸ்காப் கருதப்படுகிறார்.
இவர் தனது பிரமிடு கல்லறையை, முந்தைய மன்னர்கள் கட்டிய பிரமிடுகளின் வடிவத்தில் கட்டாது, முக்கோண வடிவிலான கற்களைக் கொண்டு முக்கோண வடிவில் பிரமிடைக் கட்டினார்.
# எகிப்தின் நான்காம் வம்சம்

## பண்டைய எகிப்திய வம்சங்கள்

- பண்டைய எகிப்திய அரசமரபுகள்
# எகிப்தின் நான்காம் வம்சம்

## இதனையும் காண்க

- எகிப்தின் துவக்க கால அரச மரபுகள் (கிமு 3150 - 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- தாலமைக் பேரரசு - (கிமு 305 – கிமு 30)
# ஐ. வி. சலபதி ராவ்

**ஐ. வி. சலபதி ராவ்** என்று அழைக்கப்படும் ஐயாங்கி வெங்கட்ட சலபதி ராவ் (பிறப்பு: 1923 ஏப்ரல் 25, இறப்பு: 2016 ஏப்ரல் 27 ) ஆந்திராவின் காக்கிநாடாவில் பிறந்த இவர் ஒரு இந்திய அறிஞரும், பொதுப் பேச்சாளரும், ஆசிரியரும் மற்றும் பத்திரிக்கை ஆசிரியருமாவார். இவர் கல்வி, தகவல் தொடர்பு, மேலாண்மை மற்றும் வாழ்க்கை வரலாறு குறித்த 25 க்கும் மேற்பட்ட புத்தகங்களை எழுதியுள்ளார். ஆங்கிலம் மற்றும் தெலுங்கில் நன்கு அறியப்பட்ட எழுத்தாளர்களின் நூற்றுக்கும் மேற்பட்ட புத்தகங்களுக்கு முன்னுரைகளையும் முன்னுரைகளையும் இவர் மதிப்பாய்வு செய்து எழுதியுள்ளார்.  
இவர் பல பல்கலைக்கழகங்களுக்கு வருகை தரும் ஆசிரியராக இருந்துள்ளார். நாடு முழுவதும் உள்ள தேசிய பயிற்சி நிறுவனங்கள் மற்றும் கல்வி ஊழியர் கல்லூரிகளை ஆகியவற்றிலும் கற்பித்துள்ளார். தகவல்தொடர்பு திறன், இந்திய நெறிமுறைகள் மற்றும் கலாச்சாரம், வாழ்க்கையின் நோக்கம், ஆளுமை வளர்ச்சி மற்றும் தொடர்புடைய தலைப்புகளில் நிபுணத்துவம் பெற்றவராக திகழ்ந்துள்ளார்.
# ஐ. வி. சலபதி ராவ்

## ஆரம்ப கால வாழ்க்கை

சலபதி ராவ் 1923 இல் பிறந்தார். இவர் 15 வயதில் தனது தந்தையை இழந்தார். இவர் இந்தியாவில் ஆந்திராவின் காக்கிநாடாவின் பிதாபுரம் ராஜா கல்லூரியில் பட்டம் பெற்றார். பட்டம் பெற்ற பிறகு, ஆங்கில இலக்கியத்தில் முதுகலை படிப்பு குறித்த தனது கனவைத் தொடர மகாராட்டிராவின் நாக்பூருக்கு சென்றார்.
# ஐ. வி. சலபதி ராவ்

## தொழில் வாழ்க்கை

இவர் 1946 இல் விரிவுரையாளராக தனது வாழ்க்கையைத் தொடங்கினார். பின்னர் தனியார் மற்றும் அரசு கல்லூரிகளில் ஆங்கிலத் துறையின் தலைவரானார். 1960 முதல் 1971 வரை கரீம்நகர் எஸ்.ஆர்.ஆர் கல்லூரி மற்றும் காக்கிநாடா (ஆந்திரா, இந்தியா) பி.ஆர் ஆகிய கல்லூரிகளில் முதல்வராக இருந்துள்ளார். இரண்டும் அரசுக் கல்லூரிகளாகும். 1971 ஆம் ஆண்டில் இவர் கல்வித்துறையின் துணை இயக்குநராகவும், உயர்கல்வியின் துணை இயக்குநராகவும் ஆனார். பின்னர் ஐதராபாத்தில் கல்வி ஆராய்ச்சி மற்றும் பயிற்சி நிறுவனத்தின் பேராசிரியராகவும், இயக்குநராகவும் பணியாற்றினார்.
# ஐ. வி. சலபதி ராவ்

## பதவிகள்

இவர் கல்வி, மேலாண்மை, கலாச்சாரம் மற்றும் பிற மாறுபட்ட பாடங்களில் 28 புத்தகங்களை எழுதியுள்ளார்.  
பல மதிப்புமிக்க நிறுவனங்களுக்கு பல்வேறு பதவிகளில் பணியாற்றியுள்ளார். அவை பின்வருமாறு: ஐதராபாத் மத்திய ஆங்கில மற்றும் வெளிநாட்டு மொழிகளின் பதிவாளர், இந்திய பல்கலைக்கழகங்களின் சங்கத்தின் (பிராந்திய மையம்) ஒருங்கிணைப்பாளர், விவேகானந்தா மேலாண்மைப் பள்ளி, இயக்குநர், நியூபோர்ட் பல்கலைக்கழகம், கலிபோர்னியாவின் (அமெரிக்கா), ஆலோசகர், உயர்கல்வி ஆணையர், உயர்கல்வி அமைப்பதில் அரசாங்கத்திற்கு ஆலோசனை வழங்குவதற்கான குழுவின் உறுப்பினர் செயலாளர், ஐதராபாத் ஆந்திர மகிலா சபாவின், உறுப்பினர், திருப்பதி சிறீ வெங்கடேசுவர பல்கலைக்கழகத்தின் விசாரணைக்குழு, (ஆந்திரா, இந்தியா) போன்ற பதவிகள்.  
இவர் உசுமானியா பல்கலைக்கழகம் (இந்தியா), ஐதராபாத்து பல்கலைக்கழகம் (இந்தியா), சிறீ வெங்கடேசுவர பல்கலைக்கழகம் (இந்தியா), ஆந்திர பல்கலைக்கழகம் (இந்தியா) மற்றும் ஜவகர்லால் நேரு தொழில்நுட்ப பல்கலைக்கழகம், இந்தியன் ஏர்லைன்ஸின் மேலாண்மை பயிற்சி மையம்) ஆகியவற்றின் கல்விப் பணியாளர் கல்லூரிகளுக்கான வருகை பேராசிரியர் / வள நபராக இருந்தார். , பாரத் டைனமிக்ஸ் லிமிடெட் (ஹைதராபாத், இந்தியா), இந்திய நில அளவைத் துறை, கல்லூரி மற்றும் இடைநிலைக் கல்வி ஆணையர் மற்றும் ஐதராபாத், இராமகிருட்டிணா கணிதம், விவேகானந்த மனித மேம்பாட்டு நிறுவனத்தின் (இந்தியா). உயர்கல்விக்கான மன்றத்தின் தலைவராக இருந்தார்.  
1927 முதல் வெளியிடப்பட்ட இந்தியாவின் இலக்கிய மற்றும் கலாச்சார காலாண்டு இதழான திரிவேனியின் தலைமை ஆசிரியராகவும், முதியோரின் கவனிப்புக்கான சங்கத்தின் உறுப்பு "ட்விலைட் லைஃப்" - ஆசிரியராகவும் இருந்தார்.
# குர்ரம் ஜாசுவா

**குர்ரம் ஜாசுவா** (Gurram Jashuva) (அல்லது ஜி ஜோசுவா ) (பிறப்பு: 1895 செப்டம்பர் 28 - இறப்பு: 1971 ஜூலை 24) இவர் ஒரு தெலுங்கு கவிஞராவார். இவரது உண்மையான பெயர் அனில் குமார் என்பதாகும்.
# குர்ரம் ஜாசுவா

## ஆரம்ப கால வாழ்க்கை

இந்தியாவின் ஆந்திரப் பிரதேசத்திலுள்ள குண்டூரில், வினுகொண்டா என்ற ஊரில் தோல் தொழிலாளர்கள் சமூகத்தைச் சேர்ந்த வீரையா மற்றும் லிங்கம்மா ஆகியோருக்கு ஜாசுவா பிறந்தார். இவரது தந்தை யாதவ சாதியைச் சேர்ந்தவர். இவரது தாய் மாதிக சாதியைச் சேர்ந்தவர். வறுமை மற்றும் இவரது பெற்றோரின் இடைப்பட்ட திருமணம் காரணமாக, சில சாதிகள் "தீண்டத்தகாதவர்கள்" என்று கருதப்பட்ட ஒரு சமூகத்தில் இவரது குழந்தைப்பருவம் கடினமாக இருந்தது. ஜாசுவாவும் இவரது சகோதரரும் இவரது பெற்றோரால் கிறித்தவர்களாக வளர்க்கப்பட்டனர். உயர்கல்வியின் தேவைகளை பூர்த்தி செய்வதற்காக, ஜாசுவா தனது வாழ்க்கையின் பிற்பகுதியில் தெலுங்கு மற்றும் சமசுகிருத மொழிகளின் அறிஞராக *உபயா பாஷா* பிரவீனாவை கற்றார்.
# குர்ரம் ஜாசுவா

## தொழில்

"தீண்டாமை," தலித் உரிமைகள் மற்றும் பிரித்தல் ஆகியவற்றிற்கு எதிரான போராட்டங்கள் அனைத்தும் ஜாசுவாவின் அனைத்து படைப்புகளிலும் பொதுவான கருப்பொருளாக இருந்தன. *கப்பிலம்* , பிரதௌசி (ஒரு கிளர்ச்சி) மற்றும் *காண்டீசெகுடு* (ஒரு அகதி) ஆகியவை இவரது இலக்கிய *நியதியில்* குறிப்பிடத்தக்க சில உள்ளீடுகளாகும். ஜாசுவாவின் படைப்புகளில் இருந்து பல வசனங்கள் பிரபலமான புராண நாடகமான அரிச்சந்திரனிலிருந்து எடுத்தாளப்பட்டுள்ளது. குறிப்பாக ஒரு தகன மைதானத்தின் நடுவே அமைக்கப்பட்ட ஒரு காட்சியை சொல்லலாம்.  
ஆந்திராவில் உள்ள தலித் சமூகங்கள் ஜாசுவாவை முதல் நவீன தெலுங்கு தலித் கவிஞராக கருதுகின்றனர். மேலும் தெலுங்கு மற்றும் இந்திய இலக்கிய வரலாற்றிலிருந்து இவர் மறைக்கப்படுவதை தீவிரமாக எதிர்க்கின்றனர். 1995 ஆம் ஆண்டில், ஆந்திராவில் உள்ள தலித் சமூகங்கள் ஜாசுவாவின் பிறப்புக்காக பல்வேறு நூற்றாண்டு கொண்டாட்டங்களை ஏற்பாடு செய்யத் தொடங்கின. சமீபத்தில் இவரது இலக்கிய பங்களிப்புகளின் நினைவைப் புதுப்பிப்பதற்கான முயற்சிகளையும் தொடங்கின.
# குர்ரம் ஜாசுவா

## இலக்கியப் படைப்புகள்

கபிலம் (1941) என்பது ஜஷுவாவின் மிகச்சிறந்த படைப்பாகும், இது காளிதாசரின் மேகதூதத்திற்குப் பிறகு வடிவமைக்கப்பட்டுள்ளது. இதில் நாடுகடத்தப்பட்ட காதலன் தனது அன்பை தனது அன்பான மனைவியுடன் தெரிவிக்க முயற்சிப்பதாக அமைத்துள்ளார்.
# குர்ரம் ஜாசுவா

## விருதுகள்

1964 ஆம் ஆண்டில் *கிரெஸ்து சரித்ரா* என்ற நூலுக்காக ஜாசுவாவுக்கு சாகித்ய அகாடமி விருது வழங்கப்பட்டது.
ஜாசுவா 1964 ஆம் ஆண்டில் ஆந்திர மாநில சட்டமன்ற உறுப்பினராக நியமிக்கப்பட்டார். ஜாசுவாவுக்கு 1970 ஆம் ஆண்டில் ஆந்திர பல்கலைக்கழகத்தால் கலா பிரபூர்ணாவின் கௌரவ டாக்டர் பட்டம் வழங்கப்பட்டது. ஜாசுவாவுக்கு 1970 ல் இந்திய அரசு பத்ம பூஷண் வழங்கியது .
# குர்ரம் ஜாசுவா

## விமர்சன ஆய்வுகள்

எண்ட்லூரி சுதாகர் என்பவர் குர்ரம் ஜாசுவாவின் இலக்கியங்களை ஆராய்ச்சி செய்து இவரது பார்வை மற்றும் தாக்கம் குறித்த புத்தகத்தை வெளியிட்டார்.
# குர்ரம் ஜாசுவா

## இவரது நினைவாக நிறுவப்பட்ட விருதுகள்

ஜாசுவா சாகித்ய புரஸ்காரம் ஜாசுவா அறக்கட்டளையால் நிறுவப்பட்டது. இந்திய இலக்கியங்களை அவர்களின் பங்களிப்புகளால் வளப்படுத்தியதற்காக பல்வேறு இந்திய பின்னணியிலிருந்து கவிஞர்களுக்கு ஆண்டு பரிசு வழங்கப்படுகிறது. இதன் நிறுவனர் மற்றும் செயலாளராக ஜாசுவாவின் மகள் ஹேமலதா லாவனம் இருக்கிறார்.
அசாமிய கவிஞரான நில்மணி புக்கான் இந்த விருதை 2002 இல் பெற்றார்.
# ஈக்கொல்லிக் காளான்கள்

பதினாறாம் நூற்றாண்டுத் தாவரவிலாளர் கரோலசு கிளூசியசு இதைப் பாலில் கலப்பதைப் பிராங்குபர்ட்டில் (செருமனி) பார்த்துள்ளார். தாவரவியலின் தந்தையான கார்ல் இலின்னேயசு இதைத் தெற்குச் சுவீடனில் இசுமாலாந்தில் குழந்தையாக இருந்தபோது பார்த்ததாகக் கூறுகிறார். இவர் *தாவர இனங்கள்* எனும் தனது நூலின் இரண்டாம் தொகுதியில் 1753 இல் * அகாரிக்கசு முசுக்காரியசு(Agaricus muscarius)* என இதைப் பெயரிட்டு விவரிக்கிறார். இலத்தீனில் முசுகா (musca) என்றால் ஈ என்பதாகும் .  
ழீன் பாப்திசுத்தே இலம்மார்க் இந்த காளான் இனத்தை அமனிதா பேரினத்தில் 1783 ஆம் ஆண்டில் வைத்த பிறகே தற்காலப் பெயரேற்கப்பட்டு, இ821 இல் பூஞ்சையியலின் தந்தையாகப் போற்றப்படும் எலியாசு மேக்னசு பிரைசு எனும் சுவீடிய இயற்கையியல் அறிஞரால் ஒப்புதல் வழங்கப்பட்டது. அனைத்துப் பூஞ்சைத் தொகுதிகளின் தொடக்க நாளும் 1821, ஜனவரி, 1 ஆம் நாளாக பொதுஇசைவால் ஏற்கப்பட்டன. இது பிரைசுவின் முதல் நூலின் வெளியீட்டு நாளாகும் என்பதும் அப்போது இந்தக் காளான் இனத்தின் பெயர் * அமனிதா முசுக்காரியா (Amanita muscaria)* (L.:Fr.) Hook என்பதும் குறிப்பிடத் தக்கதாகும். பன்னாட்டுத் தவரவியல் பெயரீட்டின் விதிமுறைத் தொகுப்பின் 1987 ஆம் ஆண்டு பதிப்பு பூஞ்சைகளின் தொடக்கப் பெயரீட்டு நாளைக் குறிக்கும் முதன்மைப் பணிகள் சார்ந்த விதிகளை மாற்றியது. எனவே, பூஞ்சையின் பெயரீட்டுக்கான முதன்மைப் பணிக்கான நாளை இப்போது1753, மே, 1 ஆம் நாளில் இருந்தே ஏற்புடையதாகக் கருதலாம். இது இலின்னேயசு முதன்மைப் பணியின் வெளியீட்டு நாளாகும். எனவே, இலின்னேயசும் இலம்மார்க்கும் இணைய, *அமனிதா முசுக்காரியா (Amanita muscaria)* (L.) Lam. என இக்காளானின் பெயர் அழைக்கப்படுகிறது
# வெரிநாக், காஷ்மீர்

**தூரூ-வெரிநாக்** (*Duru-Verinag*) என்பது இந்தியாவின் ஜம்மு-காஷ்மீர் மாநிலத்தில் அனந்த்நாக் மாவட்டத்திலுள்ள ஒரு நகராட்சி மற்றும் சுற்றுலா இடமாகும். இது அனந்த்நாகில் இருந்து சுமார் 26 கிலோமீட்டர் தொலைவிலும், ஸ்ரீநகரிலிருந்து சுமார் 78 கிலோமீட்டர் தொலைவிலும் உள்ளது. இது ஜம்மு காஷ்மீரின் ஒன்றிய பிரதேசத்தின் கோடைகால தலைநகராகும். ஜம்மு-காஷ்மீர் மாநிலத்தின் குளிர்கால தலைநகரான ஜம்முவில் இருந்து ஜம்மு-காஷ்மீர் மாநிலத்தின் கோடைகால தலைநகரான ஸ்ரீநகர் நோக்கி சாலை வழியாக பயணிக்கும்போது காஷ்மீர் பள்ளத்தாக்கின் முதல் சுற்றுலா தலமாகவும் வெரிநாக் திகழ்கிறது. இது ஜவஹர் சுரங்கப்பாதையைத் தாண்டிய பின் காஷ்மீர் பள்ளத்தாக்கின் நுழைவாயிலில் அமைந்துள்ளது, இது காஷ்மீரின் நுழைவாயில் என்றும் அழைக்கப்படுகிறது.  
இந்த இடத்தின் முக்கிய சுற்றுலா அம்சம் வெரினாக் நீரூற்று ஆகும் இதற்காக இந்த இடத்திற்குவெரிநாக் எனப் பெயரிடப்பட்டுள்ளது. வெரினாக் நீரூற்றில் ஒரு எண்கோண கல் படுகையும் அதைச் சுற்றியுள்ள மேலே மூடப்பட்டு நீண்ட வரிசைத் தூண்கள் உடைய நடைபாதையும் கி.பி 1620 இல் முகலாய பேரரசர் ஜஹாங்கீரால் கட்டப்பட்டது. பின்னர், இந்த நீரூற்றுக்கு அடுத்ததாக ஒரு அழகான தோட்டம் அவரது மகன் ஷாஜகானால் அமைக்கப்பட்டது. இந்த நீரூற்று ஒருபோதும் வறண்டு போவதில்லை அல்லது நிரம்பி வழிகிறது. ஜீலம் நதியின் முக்கிய ஆதாரமாக வெரினாக் நீரூற்று உள்ளது. அதைச் சுற்றியுள்ள வெரினாக் நீரூற்று மற்றும் முகலாய பாணி நடைபாதை ஆகியவை இந்திய தொல்பொருள் ஆய்வு மையத்தால் அதிகாரப்பூர்வமாக தேசிய முக்கியத்துவத்தின் நினைவுச்சின்னமாக அங்கீகரிக்கப்பட்டுள்ளன.
# வெரிநாக், காஷ்மீர்

## சொற்பிறப்பு

இந்த இடம் **வெரினாக்** என்று அழைக்கப்படும் ஒரு நீரூற்றின் பெயரால் அழைக்கப்படுகிறது. அருகிலுள்ள நகரமான ஷாஹாபாத் என்ற பெயரில் இந்த வசந்தத்திற்கு பெயரிடப்பட்டது. சாகாபாத் முன்னர் வேர் என்ற பெயரில் அறியப்பட்டது. மேலும் நாக் என்பது ஒரு நீரூற்றிற்கான உள்ளூர் பெயராகும். இந்த முந்தைய பெயரிலிருந்து, இந்த நீரூற்று வெர்னாக் என்று அறியப்பட்டது, அது இப்போது வெரினாக் ஆக மாறியுள்ளது. **வெரிநாக்** மற்றும் **வெர்நாக்** ஆகிய இரண்டு பெயர்களும் பயன்படுத்தப்படுகின்றன.
# வெரிநாக், காஷ்மீர்

## நிலவியல்

வெர்நாக் இல் அமைந்துள்ளது. இதன் சராசரி உயரம் 1,851 மீட்டர் (6,076 அடி) ஆகும். இந்த நகரம் பிர் பஞ்சால் மலைத்தொடரின் பனிஹால் கணவாய்க்கு அருகில் அமைந்துள்ளது. இந்த இடத்திற்கு அருகில் அமைந்துள்ள முக்கிய நகரங்கள் அனந்த்நாக், கோக்கர்நாக், அச்சாபல் மற்றும் காசிகுண்ட் ஆகியவையாகும்.
# வெரிநாக், காஷ்மீர்

## காலநிலை

வெரிநாக்கில், காலநிலை வெப்பமாகவும் மிதமானதாகவும் இருக்கும். வெரிநாக்கில் ஆண்டு முழுவதும் குறிப்பிடத்தக்க அளவில் மழை பெய்யும். வறண்ட மாதத்தில் கூட கூடுதலாக நிறைய மழை பெய்யும். கோப்பன் காலநிலை வகைப்பாட்டின் படி, வெரினாக் காலநிலை ஈரப்பதமான துணை வெப்பமண்டல காலநிலை என வகைப்படுத்தப்பட்டுள்ளது. வெரினக்கில் சராசரி ஆண்டு வெப்பநிலை 13.4 ° C (56.1 ° F) ஆகும். ஆண்டுதோறும் சுமார் 1,043 மிமீ (41.1 அங்குலம்) மழை பெய்யும். வறண்ட மாதம் நவம்பர் 35 மிமீ (1.4 அங்குலம்) மழைப்பொழிவு. பெரும்பாலான மழை மார்ச் மாதத்தில் விழும், சராசரியாக 162 மிமீ (6.4 அங்குலம்). ஆண்டின் வெப்பமான மாதம் ஜூலை 22. சராசரியாக 22.7 (C (72.9 ° F) வெப்பநிலை. ஜனவரியில், சராசரி வெப்பநிலை 1.4 ° C (34.5 ° F) ஆகும். இது முழு ஆண்டின் மிகக் குறைந்த சராசரி வெப்பநிலையாகும். வறண்ட மாதத்திற்கும் ஈரமான மாதத்திற்கும் இடையிலான மழையின் வேறுபாடு 127 மிமீ (5.0 அங்குலம்) ஆகும். வருடத்தில் சராசரி வெப்பநிலை 21.3 ° C (70.3 ° F) மாறுபடும்.
# வெரிநாக், காஷ்மீர்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, வெரிநாக் நகரம் 15 வார்டுகளும், 3,133 குடியிருப்புகளும், 22,968 மக்கள் தொகையும் கொண்டுள்ளது. அதில் ஆண்கள் 12,567 மற்றும் 10,401 பெண்களும் உள்ளனர். சராசரி எழுத்தறிவு 72% ஆகும். பாலின விகிதம் 1000 ஆண்களுக்கு 828 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 34 மற்றும் 327 ஆக உள்ளனர். இதன் மக்கள் தொகையில் இந்துக்கள் 4.95%, இசுலாமியர் 94.81% மற்றவர்கள் 0.25% ஆக உள்ளனர்.
# வெரிநாக், காஷ்மீர்

## போக்குவரத்து

### விமான நிலையம்

வெரிநாக்கில் விமான நிலையம் இல்லை. தில்லி மற்றும் ஜம்முவிலிருந்து திட்டமிடப்பட்ட விமானங்களைக் கொண்ட சிறீநகர் சர்வதேச விமான நிலையம் அருகிலுள்ள விமான நிலையமாகும். ஸ்ரீநகர் சர்வதேச விமான நிலையம் &nbsp; வெரிநாக்கிலிருந்து 82 கி.மீ தொலைவில் உள்ளது.
# வெரிநாக், காஷ்மீர்

## போக்குவரத்து

### சாலை

ஜம்மு மற்றும் சிறீநகர் இடையே தேசிய நெடுஞ்சாலை 1 ஏ எடுத்து வெரினாக் சாலை வழியாக செல்லலாம். இது தேசிய நெடுஞ்சாலை 1A இலிருந்து 6-8 கி.மீ தூரத்தில் அமைந்துள்ளது. வெரிநாக் பீடர் சாலை ஜவகர் குகை, ஓமோ சாலை மற்றும் லோயர் முண்டா வெரிநாக் சாலை இதை தேசிய நெடுஞ்சாலை 1 ஏ உடன் இணைக்கிறது. வெரிநாக் அனந்த்நாக் மற்றும் சிறீநகருக்கு சாலை வழியாக இணைக்கப்பட்டுள்ளது. அனந்த்நாக் 24 கி.மீ தொலைவிலும், சிரீநகர் வெரிநாக்கிலிருந்து 78 கி.மீ தூரத்திலும் உள்ளது. இது படகுந்த் கிராமத்தின் மூலம் கோக்கர்நாக் உடன் இணைப்பைக் கொண்டுள்ளது
# ஜகான்பனா

டெல்லி சுல்தானகத்தின் முகம்மது பின் துக்ளக் (1321–51) என்பவரால் 1326 &#x2013; 1327 ஆம் ஆண்டுகளில் நிறுவப்பட்ட நான்காவது இடைக்கால டெல்லி நகரம் **ஜகான்பனா** . மங்கோலியர்களின் தொடர்ச்சியான அச்சுறுத்தலை நிவர்த்தி செய்வதற்காக, 14 ஆம் நூற்றாண்டில் கட்டப்பட்டிருந்த ஆதிலாபாத் கோட்டையையும், கிலா ராய் பித்தோரா மற்றும் சிரி கோட்டை இடையில் அமைந்துள்ள அனைத்து நிறுவனங்களையும் அடக்கி, துக்ளக் கோட்டையான ஜகான்பனா நகரத்தை (பாரசீக மொழியில் பொருள்: "உலக அகதிகள்") நிறுவினார். நகரமோ கோட்டையோ நீடிக்கவில்லை. இத்தகைய நிலைமைக்கு பல காரணங்கள் முன்வைக்கப்பட்டுள்ளன. அவற்றில் ஒன்று முகமது பின் துக்ளக்கின் முட்டாள்தனமான ஆட்சி என்று விவரிக்கும்படி தலைநகரை தக்காணத்தில் உள்ள தெளலதாபாத்துக்கு மாற்றி மீண்டும் விரைவில் டெல்லிக்கு தலைநகரை மாற்றியது குறிப்பிடப்பட்டுள்ளது.  
நகரத்தின் சுவர்களின் இடிபாடுகள் இப்போது சிரி முதல் குதுப் மினார் வரையிலான சாலையிலும், இந்திய தொழில்நுட்பக் கழகத்தின் (ஐ.ஐ.டி) பின்னால் உள்ள தனிமைப்படுத்தப்பட்ட திட்டுகளிலும், பேகம்பூரில், கிர்கி கிராமத்திற்கு அருகிலுள்ள கிர்கி மஸ்ஜித், சத்புலா மற்றும் அருகிலுள்ள பல இடங்களிலும் காணப்படுகின்றன. சில பிரிவுகளில், சத்புலாவில் காணப்பட்டபடி, கோட்டைச் சுவர்கள் பெரியதாக இருந்தன. தெற்கு தில்லியின் கிராமங்கள் மற்றும் காலனிகளில் ஏராளமான நினைவுச்சின்னங்களை வெளிப்படுத்திய பிற்கால அகழ்வாராய்ச்சிகளால் நகரின் நிலப்பரப்பின் (சிக்கலான) மர்மம் பல ஆண்டுகளாக உள்ளது. ஜகான்பனா இப்போது தெற்கு தில்லியின் உயர்மட்ட நகர்ப்புற வளர்ச்சியின் ஒரு பகுதியாகும். இந்தக் கிராமமும் இடிபாடுகளின் செல்வமும் இப்போது தென் தில்லி புறநகர்ப் பகுதிகளான பஞ்சில் பார்க் தெற்கு, மால்வியா நகர், அட்சினி, அரவிந்தோ ஆசிரமம், டெல்லி கிளை மற்றும் பிற சிறிய வீட்டுவசதி காலனி வளர்ச்சிகளால் சூழப்பட்டுள்ளன. இது வெளி வளைய சாலை மற்றும் குதுப்மினார் வளாகத்தி<nowiki/>ற்கு இடையில் வடக்கு-தெற்கு திசையிலும், கிழக்கு-மேற்கு திசையில் மெக்ராலி சாலை மற்றும் சிராக் டெல்லி சாலை வழியாகவும், மெக்ராலி சாலையின் மறுபுறத்தில் இந்திய தொழில்நுட்பக் கழகம் அமைந்துள்ளது ஒரு முக்கியமான மைல்கல்.
# ஜகான்பனா

## சொற்பிறப்பு

ஜகான்பனாவின் சொற்பிறப்பியல் இரண்டு பாரசீக மொழி சொற்களைக் கொண்டுள்ளது. 'ஜஹான்' - "உலகம்", மற்றும் 'பனா'- "தங்குமிடம்", இதனால் "உலக அகதிகள்" எனப்படுகிறது.
# ஜகான்பனா

## வரலாறு

துக்ளகாபாத்தை கட்டிய கியாசுதீன் துக்ளக்கின் மகன் முகமது பின் துக்ளக், 1326 மற்றும் 1327 க்கு இடையில் தனது புதிய நகரமான ஜகான்பனாவை 13 வாயில்களுடன் சிரி மற்றும் லால் கோட் நகரங்களை சுற்றி வளைத்து கட்டினார். ஆனால் நகரம் மற்றும் ஆதிலாபாத் கோட்டையின் எஞ்சியுள்ள பெரிய இடிபாடுகளான, பிஜய் மண்டல் (இப்போது அழிக்கப்பட்ட அசார் சூட்டன் அரண்மனையை வைத்திருப்பதாக ஊகிக்கப்படுகிறது), பேகம்பூர் மசூதி, செராய் ஷாஜி மகால், லால் கம்பாட், பரதாரி அருகிலுள்ள பிற கட்டமைப்புகள் மற்றும் இடிந்த கொத்துச் சுவர்களின் சிதறல்கள் ஆகியவை துக்ளக்கால் ஏன், எப்போது கட்டப்பட்டன என்பது குறித்து பல தெளிவற்ற தன்மைகளையும் ஊகங்களையும் ஏற்படுத்துகிறது. இப்னு பதுதாவின் காலக்கட்டத்தில் (அவர் 1333–41 முதல் டெல்லியில் வாழ்ந்தார்) லால் கோட் (குதுப் வளாகம்) நகர்ப்புறமாகவும், சிரி இராணுவ கன்டோன்மென்ட் என்றும் மீதமுள்ள பகுதி அவரது அரண்மனை (பிஜய்மண்டல்) மற்றும் மசூதிகள் போன்ற பிற கட்டமைப்புகள் கொண்டிருந்தது என்றும் ஊகிக்கப்படுகிறது.
# மகதலேனா ஆறு

**மகதலேனா (மாகதலீனா) ஆறு** (, ; Less commonly *Rio Grande de la Magdalena*) (ஸ்பானிஷ் மொழியில் - ரியோ மாகதலீனா மிக குறைந்த அளவில்  கிராண்டே டி லா மாகதலீனா என்று அறியப்படுகிறது ) கொலம்பியாவின் முக்கிய ஆறு ஆகும். இது நாட்டின் மேல் பகுதியில் வடக்கு நோக்கி 1542 கி. மீ (949 மைல்கள்) பாய்கிறது. இது வேதாகமத்தில் உள்ள மேரி மகதலேனா(மாகதலீனா) என்பாரின் பெயரால் அழைக்கப்படுகிறது. இதனின் கழிமுகப் பகுதி அடிக்கடி நிலை மாறும் மணல் திட்டுகளைக் கொண்டு இருந்தாலும் இதன் கீழ் பகுதியில் இது ஹோண்டா வரை படகு போக்குவரத்துக்கு ஏற்புடையதாக உள்ளது. இது மகதலேனா பள்ளத்தாக்கின் வழியாக பாய்கிறது.  
இதன் வடிநிலப்பகுதியானது 2,73,000 சதுர கிலோ மீட்டர் (105,000 சதுர மைல்) பரப்பளவு கொண்டதாக காணப்படுகிறது. இது அந்நாட்டின் 24% பரப்பு ஆகும். இங்கு நாட்டின் 66% மக்கள் வாழ்கிறார்கள்.
# மகதலேனா ஆறு

## பாய்நிலம்

மாகதலீனா ஆற்றின் முகப்பு பகுதி தென் கொலம்பியாவில் அமைந்துள்ளது. இங்கு அந்தீசு மலைத்தொடரின் கிளைகளான மத்திய கார்டிரெல்லா மற்றும் கீழைய கார்டிரெல்லா ஹூயுல்லா பகுதியில் பிரிகின்றன. ஆறு இங்கே இரு கார்டிரெல்லாக்களுக்கும் இடையே உள்ள பள்ளத்தாக்கில் வட பகுதியில் கிழக்காக பாய்கிறது. இது கடற்கரையின் சமவெளிக்கு ஒன்பது பாகை வடக்கில் வந்து சேர்கிறது பின் 100 கி. மீ (62 மைல்கள்) மேற்கில் ஓடி பின் மறுபடியும் வடக்கில் திரும்பி போகாஸ் டி சென்ஸியா எனும் பிராந்தியத்தில் உள்ள பாரன்குயிலா நகரில் கரீபியன் கடலுடன் கலக்கிறது.